किशोरी बालिकाओं को सरकारी कार्यालय का भ्रमण करवाया
महिलाएवं बाल विकास अधिकारी ऊषा चौधरी के नेतृत्व में शहरी ग्रामीण क्षेत्र की किशोरी बालिकाओं को सरकारी कार्यालयों का भ्रमण करवाया। शहरी एवं ग्रामीण क्षेत्र से 50-50 बालिकाओं को चयन किया था। शहरी क्षेत्र की बालिकाओं को सीडीपीओ शहरी न्यायालय का भ्रमण कराकर आंगनबाड़ी पाठशालाओं के रखरखाव एवं न्यायालय में परिवाद दायर करने, सुनवाई सहित कोर्ट से जुड़ी गतिविधियों की जानकारी दी गई। ग्रामीण क्षेत्र की बालिकाओं को सामुदायिक स्वास्थ्य केंद्र मकराना एवं पंचायत समिति कार्यालय का भ्रमण करवाया गया। पंचायत समिति में विकास अधिकारी डॉ. गोपाल बोचल्या ने उन्हें विस्तार से जानकारी दी। सीएचसी में मरीजों के उपचार, वार्डों, निशुल्क दवा वितरण, ऑपरेशन थियेटर आदि के बारे में जानकारी दी गई। इस मौके पर सीडीपीओ चौधरी के साथ में महिला पर्यवेक्षक मंजू चौधरी, राजबाला, रीता आदि मौजूद थे।
hin_Deva hin_Deva